tartuNLP/wikipedia-smugri-20251201 huggingface dataset:
Matsusaka

Matsusaka on linn Jaapanis Mie prefektuuris. Asub Ise lahe ääres.
Matsusaka asutati 1588. Linnaks (市) sai 1933. aastal.
1. jaanuaril 2005 liideti Matsusakaga naaberlinnad Ureshino, Mikumo, Iinan ja Iitaka.
Oinochoe

Oinochoe (vanakreeka ἡ οἰνοχόη "veinikann") on põletatud savist, pronksist või muust materjalist ühesangaline veinikann. Oinochoesid oli mitme kujuga.
Psükteer

Psükteer on antiigiaegne kõrge silindrilise jalaga kõhukas jahutusnõu. Psükteer asetati teise anumasse, milles oli jahutav vedelik.
Rhyton

Rhyton on antiikaegne joogi- ja ohverdamisnõu. Valmistatud metallist või põletatud savist, enamasti lehtrikujuline, kaela ja kõrvaga. Paljud "rhyton"'id kujundati looma- või inimpea sarnasteks.
Tartu Noortekoor

Tartu Noortekoor (varem Tartu Koolinoorte Segakoor) on Tartus tegutsev noorte segakoor. 
Tartu Noortekoori (varem Tartu Koolinoorte Segakoori) asutas 1983. aastal Riho Leppoja, kes tegutses koori peadirigendina 2019. aastani. Aastast 2019 on koori peadirigent Markus Leppoja, kes asus kooris dirigendina tööle 2010. aastast.
1996. aastast töötab dirigendina ka Kadri Leppoja. Hääleseadjana on 2001. aastast töötanud Vivian Kallaste.
Koor koosneb 16–30-aastastest lauljatest, kellest suure osa moodustavad Tartus õppivad üliõpilased. Kooris on aastate jooksul laulnud mitusada noort.
Koor esitab mitmekesist repertuaari ning esineb 10–15 korda aastas iseseisvatel kontsertidel, ühisesinemistel ja festivalidel. Peaaegu igal aastal võtab koor osa rahvusvahelistest konkurssidest Eestis ja välismaal ning Eesti Segakooride Liidu võistulaulmisest Tartus. Koor on osalenud kõigil tegutsemisaja jooksul toimunud noorte laulupidudel ja mitmel üldlaulupeol.
2005. aastal pälvis koor Eesti Kooriühingu aasta koori auhinna. 2003. ja 2007. aastal sai koor Tartu Kultuurikandja auhinna harrastuskollektiivide kategoorias.
Repertuaar.
Eesti heliloojatest on kõige enam lauldud Miina Härma, Cyrillus Kreegi, Mart Saare, Rudolf Tobiase, Gustav Ernesaksa, Veljo Tormise, René Eespere, Urmas Sisaski ja Olav Ehala teoseid.
Maailma muusikaliteratuurist on kavas olnud T. Weelkes, T. Tomkins, W. Byrd, Passereau, G. Allegri, A. Banchieri, H. Schütz, J. S. Bach, A. Scarlatti, H. Purcell, J. M. Haydn, W. A. Mozart, G. Fauré, E. Grieg, J. Rheinberger, G. Verdi, C. Saint-Saëns, Z. Kodály, J. Sibelius, K. Nystedt, E. Whitacre jne.
Suurvormid.
Lisaks väikevormidele, millele koor peamiselt keskendub, kantakse traditsiooniliselt igal sügisel või jõuluajal ette suurvorm, mida tihti on esitatud koostöös teiste kooridega:
Iseseisvalt on koor ette kandnud järgmisi suurvorme:
Tartu Noortekoor on teinud suurvormide esitamisel tihedat koostööd Vanemuise sümfooniaorkestriga.
Loimaa linn

Loimaa on linnaks nimetatav kohaliku omavalitsuse üksus Soomes Päris-Soome maakonnas. Läbi linna voolab Loimijoki.
Loimaa linnaga liideti 2005. aastal Loimaa vald. 1. jaanuaril 2009 ühinesid linnaga Mellilä vald ja Alastaro vald.
Asustuse poolest suuremad keskused on keskasula Loimaa ja endise Loimaa valla keskus Hirvikoski.
Mitte-Riinimanda

Mitte-Riinimanda on Raplas tegutsev noorte segakoor.
Aastal 1993 loodi Rapla Ühisgümnaasiumis lastekoor Riinimanda ja aastal 1997 segakoor Mitte-Riinimanda. Kooride asutaja ja dirigent on Urve Uusberg.
Aastal 2013 toimus Maltal 5. rahvusvaheline kooride konkurss, kus Mitte-Riinimanda saavutas folkloori kategoorias II koha ja sakraalse vooru kategoorias IV koha. Üldarvestuses said nad III koha.
Miina Härma Gümnaasiumi segakoor

Miina Härma Gümnaasiumi segakoor on Tartu Miina Härma Gümnaasiumi 10.–12. klassi õpilastest koosnev segakoor.
Koori dirigendid on Kadri Leppoja ja Markus Leppoja. Hääleseadja on Viviane Kallaste.
2006. aastal esitas koor Tõnu Kaljuste juhatusel koos Vanemuise sümfooniaorkestriga Ludwig van Beethoveni suurvormi "Missa C-duur", mis nimetati Eesti Kooriühingu poolt aasta teoks. Lisaks pälvis koor samal aastal Eesti Kooriühingu aasta koori aunimetuse, millega seoses anti koorile võimalus paluda ühel eesti heliloojal kirjutada koori jaoks uudisteos. Välja valiti Olav Ehala, kelle Leelo Tungla sõnadele kirjutatud teos "Uuesti, uuesti" kõlas esimest korda Miina Härma Gümnaasiumi 110. aastapäeva kontsertaktusel 14. oktoobril 2016 Vanemuise kontserdimajas.
Kokkola linn

Kokkola on linn Soomes, Kesk-Pohjanmaa maakonna keskus. Asub Põhjalahe kaldal.
Naabervallad on Halsua vald, Kalajoki linn, Kannus, Kaustineni vald, Kruunupyy, Lestijärvi vald, Luoto ja Toholampi vald.
Linna asutas 1620. aastal Ristiranna küla kohale Gustav II Adolf, kes pani linnale nimeks "Gamlakarleby", kuid see linn hävis tulekahjus 1664. aastal. Rootsi kuningriigi aja oli Gamlakarleby vabahärrad Banérid. Kokkola ehitati taas üles ja sai 18. sajandil tõrvakaubanduse keskuseks. Ka linna vapil on kujutatud tõrvatünni.
1977. aastal liideti linnaga Kaarlela vald. 1. jaanuaril 2009 liideti linnaga Lohtaja, Ullava ja Kälviä vald. Vallas elas enne liitmist 37 200 inimest ja rahvastikutihedus oli 115,5 in/km².
81% elanikest on soomekeelsed ja 17% rootsikeelsed.
Külad.
Hassinen (Hassis), Isokylä (Storby), Kallinen (Kallis), Kaustari (Kaustar), Kirilahti (Kirilax), Korpilahti (Korplax), Kotkamaa, Kvikant, Närvilä, Palo, Piispanmäki, Rödsö, Sokoja (Såka), Vitsari (Vittsar), Oivu (Åivo), Knivsund (Öja), Långö (Öja)
Sõprussuhted.
Järva-Jaani vald (1991–2017) sõlmis 1991. aastal sõpruslepingu Kälviä vallaga. Sellest tulenevalt on Kokkola linna sõprusomavalitsus ka 2017. aastal moodustatud Järva vald.
Slītere rahvuspark

Slītere rahvuspark on rahvuspark Lätis Kuramaal Talsi piirkonna territooriumil. 
Rahvuspark loodi 2000. aastal senise Slītere looduskaitseala asemele. Pindala on 163,6 km². Hõlmab osaliselt ka Liivi Ranna. Rahvuspargi administratsioon asub Dundagas.
Tänu eraldatusele ümbritsevast maailmast ja piiritsoonile, mis hoidis ranna inimtühjana, on seal säilinud puutumatu loodus. Et seda kaitsta, loodi juba aastal 1921 Kuramaa põhjaosa sisemaale Slītere looduskaitseala, mida hiljem korduvalt laiendati. Tänapäeval hõlmab rahvuspark ka suure osa rannaaladest. Haruldaste taime- ja loomaliikide poolest on Slītere rahvuspark Lätis üks rikkamaid.
Rahvuspargile allub administratiivselt ka Grīnise looduskaitseala.
The Flowers of Romance

The Flowers of Romance on glam-punk bänd.
3.–7. aprillil 1999 leidis aset New Yorgi turnee (kontserdid klubides Continental Divide, koos bändidega Heal! ja The Derogatories, Arlene Grocery ja CBGB). 31. jaanuaril – 24. aprillil 2004 esines The Flowers of Romance kuue kontserdiga turneel Lätis: "Priekšpavasaris. Ziemelaustrumi-Eiropa" (kontserdid klubides Depo, Saksofons, Četri Balti Krekli, Austrumu Robeža ja Cita Opera Riias).
The Flowers of Romance'i esimene CDEP "Sue Catwoman" tuli välja 24. juunil 2004. 24.–27. juunil 2004 oli bänd Pariisi turneel "Tournée du Chat Noir" (seal anti kontsert ka klubis À La Goguette).
Eesti Segakooride Liit

Eesti Segakooride Liit (lühend ESL) on mittetulundusühing, mille eesmärk on segakoorilaulu edendamine. Organisatsioon ühendab 69 segakoori ja kuulub Eesti Kooriühingusse.
Liit korraldab mitut regulaarset muusikaüritust, sealhulgas iga-aastast segakooride võistulaulmist, mida tuntakse ka Tuljaku konkursina.
Eesti segakooride võistulaulmine

Eesti segakooride võistulaulmine Tuljak on Eesti Segakooride Liidu korraldatav iga-aastane Eesti segakooride ja -ansamblite konkurss. Festivalid toimuvad veebruarikuus Tartus.
Peale erinevate kategooriate võistluste konkureeritakse eraldi Miina Härma "Tuljaku" parima esituse auhinnale.
Püüa kinni, kui suudad

"Püüa kinni, kui suudad" ehk inglise keeles "Catch Me If You Can" on mitme filmi pealkiri:
Sünkroonsus (Jung)

Sünkroonsus (kreeka keelest "syn", 'koos' + "chronos"‚ 'aeg', saksa keeles "Synchronizität", inglise keeles "synchronicity") on psühholoogias Šveitsi psühholoogi Carl Gustav Jungi poolt kasutusele võetud mõiste, millega ta mõtles "ajaliselt kokkulangevatele akausaalsetele sündmustele," "tähendusrikastele kokkusattumistele," st seaduspärasustele, mida ei saa seletada põhjuslikkuse abil. Jung kirjutas sünkroonsusest esimest korda tekstis "Naturerklärung und Psyche: Synchronizität als ein Prinzip akausaler Zusammenhänge" (1952).
Lawrence Kohlberg

Lawrence Kohlberg (25. oktoober 1927 Bronxville New York – 19. jaanuar 1987 Boston) oli ameerika psühholoog, Chicago ja Harvardi ülikooli õppejõud (haridus- ja sotsiaalpsühholoogia professor).
1958. aastal avaldas Lawrence Kohlberg uurimuse, mis haakus nii positivistide kui ka biheivioristidega – esitades moraalse arengu teooria, milles olid ühendatud teaduse ja moraalsed väärtused ning mis põhines kognitiivsel põhjendatusel (s.t mitte käitumisel).
Kohlbergi ideed põhinevad šveitsi arengupsühholoogi Jean Piaget' töödel, olulist tähelepanu moraalse arengu teooria väljatöötamisel pööras ta Sokratesele. Carol Gibb Hardingu meelest olevat Kohlberg Sokratese lugenud nende väheste inimeste hulka, kes on saavutanud tema teooria kohaselt VI arenguastme.
Kohlbergi moraalse arengu teooria väidab, et moraalne põhjendamine, mis on eetilise käitumise aluseks, omab 6 eristatavat arengutaset, millest iga järgmine vastab moraalsetele dilemmadele adekvaatsemalt kui eelmine. Et mõõta taset, millel inimene moraalselt opereerib, töötas Kohlberg välja rafineeritud intervjuu-protsessi. Selles esitatakse hüpoteetilisi situatsioone, milles esineb moraalne dilemma. Inimese vastused dilemmale ja esitatud põhjendused määravad, millisel moraalse arengu etapil inimene asub.
Kohlbergi moraalse arengu teooria.
Kohlberg märkas, et lapsed läbivad kasvades teatud moraalse arengu etappe viisil, mis talle tundus hämmastavalt sarnane Piaget' hästituntud kognitiivse arengu etappidega. Oma tähelepanekud ja katsed laste ja täiskasvanutega üldistas ta oma moraalse arengu teooriaks, milles ta väitis, et inimesed arenevad ühelt moraalse arengu etapilt teisele ühesugusel viisil, ilma etappide järjekorda muutmata ning etappe vahele jätmata. Etappide näol on tegemist kvalitatiivselt erinevate mõtlemise ning probleemide lahendamise viisidega. 
Kohlbergi teooria esimesed 5 etappi on leidnud kinnitust hilisemates longituud- ja kultuuridevaheliste uuringutes, samuti kultuuridevahelistes uuringutes, mis on läbi viidud Türgis, Taiwanil, Yucatanil, Hondurases, Indias, Ameerika Ühendriikides, Kanadas, Suurbritannias ja Iisraelis.
Kohlberg on väga populaarne. 20. sajandi väljapaistvamatest psühholoogidest oli Kohlberg 16. kohal psühholoogiaõpikutes tsiteerituselt ning 30. kohal üldiselt tsiteerituselt (Haggbloom et al. (2002); The 100 Most Eminent Psychologists of the 20th Century. Review of General Psychology, 6, 139-152).
Üks tema tuntumaid kriitikuid oli ta õpilane Carol Gilligan.
Home Room

"Home Room" on 2002. aasta USA mängufilm, mille režissöör on Paul F. Ryan.
Film räägib koolitulistamisest, mille tagajärjel saab surma 9 õpilast ja 1 raskelt haavata.
Peaosi mängivad Erika Christensen, Busy Philipps ja Victor Garber.
Tillmann Bredenbach

Tillmann Bredenbach (1526–1587) oli saksa katoliiklik vaimulik ja kirjamees, Kölni. Tartu ja Antwerpeni raehärra.
Bredenbachi kuulsus põhineb tema ladinakeelsel kirjatööl Liivi sõja algusest, mis kannab pealkirja "Historia belli Livonici" (Liivi sõdade ajalugu). Ta käsitleb seal peamiselt Tartu piiskopkonna langemist, tuginedes peamiselt endise Tartu toomhärra Christian Olmeni jutule. Samuti vaatleb ta, nagu seda on tehtud enamikus toonastes ajalooteostes, lühidalt Vana-Liivimaa avastamis- ja vallutuslugu ning eelnevaid sõdu venelastega, eriti muidugi Wolter von Plettenbergi aegset Liivi-Moskva sõda. 
Ehkki tema teos on leppimatult luterlusevaenulik (selle usu levikut peabki ta Liivimaa hädade peapõhjuseks) ning sageli ka ajaloolisest reaalsusest tugevalt kaugenev (jumalik vahelesegamine, üle 300 000 venelase linnuseid piiramas), leidub selles ka palju ajalooliselt väärtuslikku materjali, näiteks 1520. aastate usupuhastuse ja üldise meelsuse kohta sõjaeelsel Liivimaal. Bredenbach alustas raamatu kirjutamist 1558. aastal, mil Olmen Saksamaale tuli, ning esmatrükk ilmus tõenäoliselt 1564. aastal (1558. aastat, mida on mõnikord arvatud esmatrüki ilmumisdaatumiks, ei saa kuigi reaalseks pidada).
1565. aastal sai Bredenbach Ingolstadti ülikoolis usuteaduste doktori kraadi ning oli juba varem saanud mitmel pool toomhärraks. 1569. aastal sai temast aga Bonni vaimuliku kolleegiumi esimees.
Maisi-roninastik

Maisi-roninastik ("Pantherophis guttatus") on "Colubridae" sugukonna maoliik.
Klassifikatsioon.
Maisironinastikud liigitatakse roomajate andmebaasis maoperekonda "Pantherophis".
Levila.
Neid kägistajamadusid võib kohataAmeerika Ühendriikides. 
Seltsilisloomadena ka Eestis ja mitmel pool mujal.
Alice Prin

 
Alice Ernestine Prin (tuntud ka nimedega "Kiki" ja "Montparnasse'i Kiki"; 2. oktoober 1901 – 29. aprill 1953) oli prantsuse ööklubide laulja, skulptorite modell, näitleja ning kunstnik. 
Aastal 1996 nimetasid biograafid Billy Klüver ja Julie Martin teda "20. sajandi esimeseks õigeks iseseisvaks naiseks".
Väegrupp Don

Väegrupp Don (saksa keeles "Heeresgruppe Don") oli Teises maailmasõjas Saksamaa armee koosseisus sõdinud väeüksus
Ajalugu.
Moodustati 21. novembril 1942. 11. armee staabi ümberformeerimisega. Peale Punaarmee läbimurret lõunarindel asus väegrupp 
väegruppide A ja B vahel positsioonile. Peale väegrupi B laialisaatmist nimetati ümber väegrupiks Süd.
Allunud väeüksused.
Detsember 1942.:
*Rünnakugrupp Hollidt
*Rumeenia 3. armee
*6. armee
*Armeegrupp Hoth
Jaanuar 1942.:
*Armeegrupp Hollidt
*6. armee
*Armeegrupp Hoth
*Rumeenia 3. armee
Veebruar 1943.:
*1. tankiarmee
*Armeegrupp Hollidt
*6. armee
*4. tankiarmee
*Rumeenia 3. armee
*Rumeenia 4. armee
Väegrupp E

Väegrupp E (saksa keeles "Heeresgruppe E") oli Teises maailmasõjas Saksamaa vägede koosseisus võidelnud väeüksus.
Ajalugu.
Moodustati 1. jaanuaril 1943 12. armee juhatusest ja "Wermachtbefehlshaber Südostist". Kuni 26. augustini 1943 täitis ka paralleelselt "Oberbefehlshaber Südosti" ülesandeid.
väegrupile allusid Jugoslaavias ja Kreekal asunud Saksa garnisoniväed.
Allunud väeosad.
Veebruar 1943.:
*Kreetal:
*22. jalaväediviis
*11. Luftwaffe välidiviis
*Itaalia diviis Sienna
*Serbias:
*704. jalaväediviis
*Bulgaaria I korpus
*Horvaatias:
*714. jalaväediviis
*717. jalaväediviis
*718. jalaväediviis
*SS mägidiviis Prinz Eugen
*369. jalaväediviis
*373. jalaväediviis
*187. jalaväediviis
Juuli 1943.:
*Kreetal:
*22. jalaväediviis
*Itaalia diviis Sienna
*Lõuna-Kreekas:
*11. Luftwaffe välidiviis
*104. kergejalaväediviis
*Salonikis:
*1. mägidiviis
*Serbias:
*297. jalaväediviis
*Bulgaaria 7. diviis
*Bulgaaria 9. diviis
*Bulgaaria 21. diviis
*Horvaatias:
*100. kergejalaväediviis
*114. kergejalaväediviis
*118. jalaväediviis
*SS mägidiviis Prinz Eugen
*369. jalaväediviis
*187. jalaväediviis
*373. jalaväediviis
August 1944.:
*LXVII korpus
*LXXXXI korpus
*XXII korpus
*22. jalaväediviis
*133. jalaväediviis
*Sturmbrigaad Rhodos
*Kindlusbrigaad 967
*Kindlusbrigaad 968
*KindlusBrigaad 939
Jaanuar 1945.:
*XXXIV korpus
*XXI korpus
*LXXXXI korpus
*133. jalaväediviis
*Kindlusbrigaad 939
*Kindlusbrigaad 968
Märts 1945.:
*LXXXXI korpus
*XXXXIV korpus
*XV korpus
Mai 1945.:
*2. tankiarmee
*XV SS Kasakakorpus
*XXI korpus
*LXIX korpus
*XV korpus
*LXXXXI korpus
*LXXXXVII korpus
*XXXIV korpus
Väegrupp F

Väegrupp F (saksa keeles "Heeresgruppe F") oli Teise maalilmasõja ajal Saksamaa armees teeninud väeüksus.
Ajalugu.
Moodustati 12. augustil 1943, et kontrollida Saksa operatiiv- ja okupatsioonivägesid Balkanil. Väegrupp kandis samal ajal ka "OberbefehlShaber Südosti" nime. 
Saadeti laiali 25. märtsil 1945.
Allunud väeosad.
September 1943
*Väegrupp E
*2. tankiarmee
Jaanuar 1944
*Väegrupp E
*2. tankiarmee
Oktoober 1944
*Armeegrupp Serbien
*Väegrupp E
*2. tankiarmee
Jaanuar 1945
*Väegrupp E
Elizabeth Taylor

Dame Elizabeth Rosemond Taylor (27. veebruar 1932 – 23. märts 2011) oli Briti päritolu USA filminäitleja. 
1999. aastal Ameerika Filmiinstituudi avaldatud edetabeli "AFI's 100 Years...100 Stars" tulemuste põhjal asub Taylor naisfilmistaaride edetabelis seitsmendal kohal.
1985. aastal anti talle Cecil B. DeMille'i nimeline elutööauhind.
Elukäik.
Elizabeth Taylor sündis 1932. aastal Londonis. Tema vanemad olid USA Kansase osariigist pärit ameeriklased, kes elasid Inglismaal. Isa Francis Lenn Taylor (1897–1968) oli kunstimaakler. Ema Sara Viola Warmbrodti (lavanimi Sara Sothern) (1896–1994) oli näitleja, kes lõpetas karjääri, kui abiellus 1926. aastal New Yorgis Francis Lenn Tayloriga. Elizabeth oli kahelapselise pere noorem laps. Vend Howard Taylor sündis 1929. aastal. 
Elizabethi kaks eesnime on pandud tema vanaema Elizabeth Mary (Rosemond) Taylori auks.
Enne II maailmasõda kolis pere Ameerika Ühendriikidesse Los Angelesse. Seal tutvustati Taylorite peret Andrea Berensile, kes oli Universal Picturesi esimees ja peamine aktsionär Hollywoodis. Peagi hakkas üks Ameerika Ühendriikide suurimaid meediakontserne Metro-Goldwyn-Mayer Elizabethi vastu huvi tundma, kuid koostööleping jäi sõlmimata, sest neiu ei osanud laulda. 1941. aastal sõlmis temaga kuuekuuse lepingu Universal Pictures, millega Taylor teenis 100 dollarit nädalas.
Taylor debüteeris üheksa-aastaselt filmis "There's One Born Every Minute". See jäi tal esimeseks ja viimaseks filmiks Universal Picturesis, kuna tema leping katkestati. 1942. aastal sõlmis Metro-Goldwyn-Mayer Tayloriga kolmekuuse lepingu, et ta mängiks filmis "Lassie Come Home" Priscillat.
Tuntuse tõi talle 12-aastaselt mängitud roll filmis "National Velvet". 
Elizabeth Taylor mängis oma ligi 70-aastase karjääri jooksul rohkem kui 50 filmis.
Andrei Rubljov

Andrei Rubljov (vene "Андрей Рублёв"; umbes 1370 – 29. jaanuar 1430) oli vene maalikunstnik.
Aastal 1988 kuulutas Vene Õigeusu Kirik ta pühakuks.
Elukäik.
Andrei Rubljov oli vanavene kunsti erakordne meister, Theophanes Kreeklase õpilane. 
Olles munk ja ikoonimaalija, elas ta Troitse-Sergi kloostris, hiljem Moskva Androniku kloostris. 
Kroonika andmetel võttis Andrei Rubljov osa Moskva Kremli Blagoveštšenski katedraali ja Vladimiri Uspenski katedraali ikonostaasi ja freskode ning Troitse-Sergi kloostri Troitski peakiriku ikonostaasi loomisest. Troitski peakirikule maalis ta (umbes 1411) oma parima teose, hingestatud ikooni "Kolmainsus" (Tretjakovi galerii). 
Andrei Rubljov on 15. sajandi Moskva ikoonimaalikoolkonna ja vene ikonostaasi klassikalise vormi rajaja.
Cuiabá jõgi

Cuiabá on jõgi Lõuna-Ameerikas. Algab Mato Grosso lavamaalt. Voolab valdavalt edelasse ja lõunasse. Suubub vasakult Paraguay jõkke.
Jõe ääres asub samanimeline linn.
Tuamotu saared

Tuamotu saared on saarestik Polüneesias, osa Prantsuse Polüneesiast. Pindala 885 ruutkilomeetrit. Peale Makatea on tegu madalate atollidega.
Endel Kitse

Endel Kitse (12. juuni 1928 – 10. märts 2007) oli eesti mullateadlane ja ökoloog, aastast 1975 bioloogiadoktor.
Lõpetanud Viljandi 2. Keskkooli, alustas ta 1947. aastal õpinguid Tartu Riiklikus Ülikoolis põllumajanduse erialal. Eesti Põllumajanduse Akadeemia asutamise järel läks ta üle sellesse õppeasutusse, lõpetades sealse agronoomiateaduskonna esimese lennu aastal 1952.
Endel Kitse esimeseks töökohaks oli Jõgeva Sordiaretusjaam, kuhu ta asus tööle juba üliõpilasena. Hiljem oli tema elu ja tegevus seotud peamiselt Eesti Põllumajanduse Akadeemiaga, kus ta töötas mullateaduse ja agrokeemia kateedris.
Aastal 1957 kaitses Endel Kitse kandidaaditöö mullaanalüüside metoodilistes küsimustes. 1975 promoveeriti ta doktoriks uurimistöö eest mullafüüsika alal. Töötas professorina 1977–1993.
Teda peetakse mullafüüsika uurimissuuna rajajaks Eestis, kelle poolt läbi viidud uuringute tulemusi kasutatakse mullateaduses tänaseni, eelkõige muldade füüsikaliste ja hüdrofüüsikaliste omaduste määramisel. Samuti pärines temalt metoodika kahekihilisel lähtekivimil kujunenud muldade kobestamiseks. Lisaks tegeles doktor Kitse põlevkivikarjääride põllumajandusliku taaskasutuse võimaluste uurimisega.
Ta suri pärast pikka haigust märtsis 2007.
Narva tänavate loend

"Siin on loetletud Narva tänavad ja muud aadressikohad.
Kaks elu

Eestikeelset pealkirja "Kaks elu" kannab mitu filmi.
Kuldkarikas

Kuldkarikas ("Solandra") on taimede perekond maavitsaliste sugukonnast. 
Kuldkarikatel on väga suured õied ja läikivad lehed.
Nad kasvavad Lääne-Indias, Mehhikos ja Lõuna-Ameerikas.
Kuldne karikas

"Kuldne karikas" ("The Golden Bowl") on Henry Jamesi romaan aastast 1904. 
James Ivory on teinud selle järgi filmi "Kuldne karikas".
Monique

Monique [mon'ik] on prantsuse naisenimi, nime Monica prantsuse variant, mis on levinud ka ingliskeelsetesse maadesse.
Seda nime on algselt pandud püha Monica järgi, kelle prantsuskeelne nimekuju on "Monique".
Ameerika Ühendriigid.
USA-s kuulus Monique 1000 kõige populaarsema tüdrukule pandud nime hulka 1955–2008, sealhulgas 500 populaarseima tüdrukunime hulka 1959–2004 ja 200 populaarseima eesnime hulka 1967–1996. Kõige kõrgemal, 93. kohal oli see eesnimi 1980. aastal. Sealjuures on selle nime populaarsus mis tahes aastal jäänud alla nimele Monica ja edestanud nime Monika.
Vend

Kellegi vend (ka: "veli", "vennas") on meessoost isik, kellel on samad vanemad.
Virginia Beach

Virginia Beach on linn Ameerika Ühendriikides Virginia osariigis. Asub Chesapeake'i lahe ja Atlandi ookeani rannikul.
Elfriede Jelinek

Elfriede Jelinek (sündinud 20. oktoobril 1946 Mürzzuschlagis) on Austria romaani- ja näitekirjanik.
Ta on 2004. aasta Nobeli kirjandusauhinna laureaat.
Jelineki isa oli juudi-tšehhi päritolu, kuid tal õnnestus pääseda holokaustist. Paljud pereliikmed hukkusid koonduslaagrites.
Elfriede Jelinek hakkas noorelt luuletusi kirjutama, esimene luulekogu ilmus 1967 ("Lisas Schatten"). Enne Nobeli auhinna saamist oli tema looming väljaspool saksa keeleruumi vähe tuntud. Tema näidendeid kõrvutati tuntud näitekirjaniku Thomas Bernhardi loominguga. Tema looming on väga mitmekülgne ja vastuoluline. Seda on nii tugevalt kritiseeritud kui ka ülistatud. Tema teostes on läbivaks teemaks naise seksuaalsus, selle ärakasutamine ja sugupoolte konflikt.
Aastatel 1974–1991 oli ta Austria Kommunistliku Partei liige, lisaks on ta feminist.
Helen Keller

Helen Adams Keller (27. juuni 1880 Tuscumbia, Alabama – 1. juuni 1968) oli pimekurt ameerika kirjanik, poliitaktivist ja lektor. Heleni kui pimekurdi õpetas teiste inimestega normaalselt suhtlema Anne Sullivan.
Ameerika Sotsialistliku Partei ja ametiühingu IWW ("Industrial Workers of the World") liikmena oli ta veendunud sõjavastane ning propageeris naiste valimisõigust, tööliste õigusi ja sotsialismi.
Keller külastas ka paljusid riike, näiteks Soomet 1957. aasta kevadel.
Elukäik.
Helen sündis kapten Arthur H. Kelleri ja Kate Adams Kelleri, kes oli Robert E. Lee teine nõbu, peres. Kellerite juured ulatusid Saksamaale. Sündides ei olnud Helen pime ega kurt. Aasta ja seitsme kuuselt jäi ta raske haiguse tõttu pimedaks ja kurdiks, pisut hiljem kaotas ka kõnevõime. Toona teda ravinud arst ei osanud last tabanud haigust diagnoosida, alles hiljem on oletatud, et tegu võis olla kas meningiidi, punetiste või sarlakite tüsistusega. 
Seitsmeaastaselt oli ta leiutanud üle 60 märgi, mille abil sai kontakteeruda oma perega. 1886. aastal luges Heleni ema Charles Dickensi kirjutatud märkmeid, kus räägiti pimedast lapsest Laura Bridgmanist – loetu inspireeris Kate'i, et rääkida Baltimore'i spetsialistidega, kelle soovitusel hakkas Heleniga tegelema Alexander Graham Bell, kes tollal töötas just kurtide lastega. Bell omakorda soovitas perel viia Helen Perkinsi Pimedate Instituuti, kus Helen ka õpinguid alustas. Heleni õpetajaks hakkas 20-aastane Anne Sullivan. Nende lähedane sõprus kestis 49 aastat. 
Heleni õpingud jätkusid New Yorgi kurtide koolis. Hiljem õppis ta koos tavaliste tüdrukutega Cambridge'i Noorte Daamide Koolis, aastatel 1900–1904 Radcliffi kolledžis. Õpingute järel valdas Helen peale emakeele ka prantsuse, saksa ja ladina keelt.
Looming.
Helen kirjutas mitu autobiograafilist teost.
Kannus

Kannus on linn Soomes Kesk-Pohjanmaa maakonnas. Linnas elab 5800 inimest ja rahvastiku tihedus on 12,3 in/km². Linna keskasula asub Lestijoki ääres.
Naabervallad on Kalajoki linn, Kokkola linn, Sievi vald ja Toholampi vald.
Linnas räägitakse soome keelt.
Kannuse vald asutati 1859, linnaks nimetati 1986.
Külad.
Eskola, Hanhineva, Korpela, Kungas, Jokisalo, Mutkalampi, Märsylä, Roikola, Välikannus, Ylikannus, Yliviirre
Kuusamo linn

Kuusamo on linn Soomes Oulu läänis Põhja-Pohjanmaa maakonnas. Piirneb idas Venemaaga.
Naabervallad on Posio vald, Salla vald, Suomussalmi vald ja Taivalkoski vald.
Kuusamo vald asutati 1868, linna nime kannab 2000. aastast.
Kuusamos asub tuntud matkarada Karhunkierros.
Kuusamo linna haldusalasse jääb hulk külasid: Alakitka, Heikkilä, Hiltunen, Irni, Jokilampi, Kallunki, Kantokylä, Kemilä, Kero, Kesäniemi, Kiitämäjärvi, Kirkonkylä, Koskenkylä, Kuolio, Kurvinen, Kärpänkylä, Käylä, Lämsänkylä, Maaselänkylä, Murtovaara, Nissinvaara, Poussu, Puutteenkylä, Rukajärvi, Määttälänvaara, Soivio, Sossonniemi, Suorajärvi, Tammela, Teeriranta, Törmäsenvaara, Vasaraperä, Virrankylä, Vuotunki, Lehto ja Kiviperä.
Linna haldusalas asub ka Ruka suusakeskus.
Tšerski mäestik

Tšerski mäestik (vene "хребет Черского, цепи Черского") on mäestik Venemaal Sahhas (Jakuutias) ja Magadani oblastis.
Tšerski mäestik kulgeb loode-kagu suunas. Selle kõrgeim tipp Pobeda mägi on 3003 m kõrgune.
Mäestik on tekkinud Euraasia ja Põhja-Ameerika tektoonilise plaadi piirile. Selle piiri loomus on siiamaale välja selgitamata. Oletatud on nii seda, et mäestiku piirkonnas liiguvad laamad teineteisest eemale, kui ka seda, et mäestik on tekkinud laamade kokkusurumise tulemusena. Tšerski mäestik on tektooniliselt aktiivne.
Mäestiku avastas 1926 Sergei Obrutšev, Vladimir Obrutševi poeg, ning nimetas selle maadeavastaja ja geograafi Jan Czerski järgi.
Tšerski mäestik ja Verhojanski mäestik takistavad õhuvoolu läände. Seetõttu vähenevad sademed neist läände jäävatel aladel, sest sademed tulevad sinna suures osas ida poolt, Vaiksest ookeanist.
Schönbrunni loss

Schönbrunni loss (saksa "Schloss Schönbrunn") asub Austrias Viinis. See on üks tähtsamaid kultuurimälestisi Austrias ning alates 1860. aastast Viini üks olulisemaid turismiobjekte.
Pärast Habsburgide monarhia kukutamist 1918. aasta novembris sai lossist uue Austria vabariigi omand ning see säilitati muuseumina.
Pärast Teist maailmasõda, kui liitlasväed 1945. aastal Austria okupeerisid, rekvireeriti loss liitlasvägede kontrollnõukogu Briti delegatsiooni ja Viinis paikneva Briti sõjaväegarnisoni jaoks. 
Kui Austria sai 1955. aastal taas iseseisvaks ning liitlasväed lahkusid, sai lossist uuesti muuseum. Siiski on seal korraldatud ka tähtsaid üritusi, näiteks 4. juunil 1961 toimus John F. Kennedy ja Nikita Hruštšovi tippkohtumine.
1996. aastast kuulub Schönbrunni loss koos 160 hektari suuruse pargiga UNESCO maailmapärandi nimistusse.
Loss ja selle aiad annavad tunnistust Habsburgide dünastia jõukusest ja maitsest.
Makatea

Makatea ehk Mangaia-te-vai-tamae on korallsaar Polüneesias Tuamotu saarte loodeosas, mis kuulub Prantsuse Polüneesiasse.
Makatea asub Tuamotu saarte loodeosas. Tema geograafilised koordinaadid on 148° 13' W ja 15° 49' S. Lähim naabersaar Rangiroa asub 79 km kirdes. 
Makatea on kuni 7 km pikk ja kuni 7,5 km lai. Tema pindala on 24 ruutkilomeetrit. Saare kaljud ulatuvad kuni 80 meetrit üle merepinna. Saar on tekkinud tektoonilise kerke tulemusena ja on üks 4 saarest Tuamotu saarestikus, mis ei ole atoll.
Makatea on peaaegu ainus saar Tuamotu saartel, kus leidub joogivett. Kohalikud elanikud toovad vett saarel olevatest koobastest. Selle järgi on saar oma nimegi saanud: "ma" tähendab puhast ja selget ning seal kasutatakse seda vee tähenduses, "atea" tähendab päevavalgust ja "k" on nende vahele lisatud selleks, et parem hääldada oleks. Saare teine nimi Mangaia-te-vai-tamae tähendab 'puhastatud (või selge) veega Mangaia'.
Eurooplastele avastas saare Jakob Roggeveen 1722 ja nimetas selle Auroraks. Saarel leidis ta vett ja puuvilju, mis võimaldasid tal meeskonda skorbuudist ravida. Veel varem nimetasid pärismaalased saart Papa Teaks, mis tähendab 'valge kalju'.
Saare looderannikul on mahajäetud asula Vaitepaua ja selle juurde kuuluv mahajäetud sadam Temao. Need pärinevad ajast, mil Makateal fosforiiti kaevandati (1917–1964). Nimelt on Makatea üks kolmest Vaikse ookeani korallsaarest, kus asusid suured fosforiidilademed (teised kaks olid Banaba ja Nauru). Sel ajal olid saarel kool, haigla ja pagaritöökoda, aga tänapäevaks on need kõik hävinud ja džunglisse kasvanud.
Fosfaadi saamiseks kaevati saarele käsitsi sadu ja võib-olla tuhandeid auke. Need on pealt ümmargused, keskmiselt 2,5 m läbimõõduga ja 15–25 m sügavad. Inimene võib kergesti saarel ringi rännates mõnda auku sisse kukkuda ja sinna surra, sest tihe alustaimestik varjab neid pilgu eest.
1998 valmis film "Six Days Seven Nights" ("Kuus päeva seitse ööd"), kus mängisid Harrison Ford, Anne Heche ja David Schwimmer. Väidetavalt toimub filmi tegevus Makateal, aga seal seda ei filmitud ning film ei kujuta tõetruult saare loodust ega selle ohte.
Makatea kuulub Rangiroa valda. 2002. aasta rahvaloenduse ajal elas saarel 93 inimest ja 2007. aasta rahvaloenduse ajal 61 inimest . Suurima küla nimi on Moumu. Saarerahva elatusallikad on põllumajandus, kopra hankimine, kalapüük ja kauplemine kookosevarastega.
Eesti Kooriühing

Eesti Kooriühing on alaliitude kaudu Eesti koore, puhkpilliorkestreid, dirigente ja muusikaõpetajaid hõlmav katusorganisatsioon.
Ühingu liikmesorganisatsioonid on Eesti Meestelaulu Selts, Eesti Naislaulu Selts, Eesti Segakooride Liit, Eesti Kammerkooride Liit, Eesti Puhkpillimuusika Ühing, Eesti Muusikaõpetajate Ühing ja Eesti Koorijuhtide Liit.
Eesti Kooriühingu aastapreemiad.
Eesti Kooriühing annab alates 2004. aastast igal aastal välja aastapreemiaid. 
Välja antakse järgmised preemiad:
Eesti segakooride loend

"Siin on loetletud Eesti segakoore".
Sommeljee

Sommeljee (ka joogikelner; prantsuse "sommelier") on kelner, kes muuhulgas soovitab ja serveerib toitude juurde veine.
Algselt tähendas sõna provanssaali keeles isikut, kes härjarakendiga põllumeestele toitu tõi.
Keraamika mõisteid

"Siin on loetletud keraamika mõisteid.
Skolastiline meetod

Skolastiline meetod oli keskaja filosoofias, skolastika ajal, kirjalik vorm tüliküsimuste lahendamiseks süllogismide ja loogika (tollal nim. loogikat dialektikaks) mõttemehhanismide abil.
Formuleeriti küsimus(ed) ja otsiti neile vastuseid, vastuolude korral tehti järeldus.
Rajaja: Pierre Abélard teose Sic et non ("Nii ja mitte nii") eessõnas.
Küsimuselt küsimusele liikumise kuulsaim näide on Aquino Thomase Summa Theologica.
Skolastiline meetod on ka õppevorm.
Pügalrist

Pügalrist ehk oktogramm on maailmas väga levinud iidne sümbol, mida on tuntud nii Euroopas kui ka islamimaades. Eesti rahvapärases ornamendis on kaheksa tipuga risti (pügalristi) ehk kaheksakanna motiivistik laialt levinud. Sageli on kaheksaharulised tähed keerukad ning mitmekihilised, tähe sisse on kombineeritud teisi kujundeid: ruute, rombe, kolmnurki, riste. Võib oletada, et käsitöömeistrid tugevdasid sel moel sümboli väge. Arvatakse, et kaheksakanna märki ei võtnud me üle mitte kristlikult kirikult, vaid see sümbol esines meie rahvakultuuris varem. Pügalrist on Eesti ja teiste Põhjala rahvaste muistne sümbol. See on rist – kristliku maailma kõige tähtsam kujund – pügalatega. Geomeetriliselt on pügalrist oktogramm ehk korrapärane tähtkaheksanurk – tähekujuline hulknurk, millel on kaheksa külge ja kaheksa tippu ning mille küljed on ühepikkused ja sisenurgad ühesuurused.
Kaheksakand on seotud viisnurgaga, vahel nimetataksegi kaheksakanda kahekordseks viisnurgaks. Märki on kasutatud mitmesugustes nõidumistoimingutes. Teda on tarvitatud harilikult siis, kui viisnurk ei mõjunud. Ühe joonetõmbega joonistatuna on ta Euroopas laialt tuntud maagilise õnnetoova nõiamärgina, armastuse ja viljakuse sümbolina.
Täht (heraldika)

Täht on mitmeharuline tähe kujutis vappidel, lippudel jms.
Kibe käsi

"Kibe käsi" (originaalpealkiri "Sydney", uuem pealkiri "Hard Eight") on režissöör Paul Thomas Andersoni põnevusdraama hasartmängurist. 
Film esilinastus 1996. aastal Sundance'i filmifestivalil.
Kursus imetegudes

"Kursus imetegudes" ("A Course in Miracles") on aastal 1965 kanaldatud tekst. 
Tekst on minavormis ning autoriks on väidetavalt Jeesus. Teksti kirjutas üles Helen Schucman William Thetfordi abiga. "Kursus imetegudes" kasutab kristlikke mõisteid, kuigi teksti sisu sarnaneb pigem idamaiste mittedualistlike religioonide õpetusega. Tekst ongi populaarne just organiseeritud kristluses pettunute hulgas. Alates 1970. aasta esmatrükist on raamatut müüdud 1,5 miljonit eksemplari ning tõlgitud kahekümne viiesse keelde. Koos tõlgetega on ringluses ligikaudu 3 miljonit eksemplari. Eesti keeles ilmus raamat 2016. aastal kirjastuselt Pegasus.
Kilp (heraldika)

Kilp on iga vapi peamine osa. Selle kuju võib olla väga erinev, sõltudes enamasti ajastule omasest stiilist.
Kilbi jaotus.
Kilbipinna jaotusega on vapikilp jagatud kohtadeks, mis kannavad teatud nimesid ja mida kasutatakse vapi kirjelduses. Jaotusjoont iseloomustab jaotiste vahele jääv lõikejoon, millel rohkelt variante sirgest erikujulisteni.
Põhimõtteliselt saab kilbi kaht pidi kolmeks jaotatult jagada üheksasse ossa, millest keskmine on südamik. Kilbi jaotamiseks neljaks tekkivad veerandikud, kuid keskmisesse positsiooni saab paigutada südakilbi.
Positsioonid.
"Positsioonide kirjeldused:"&lt;br&gt;
1 = parem kanton e parem ülanurk&lt;br&gt;
2 = päismik&lt;br&gt;
3 = vasak kanton e vasak ülanurk&lt;br&gt;
4 = parem flank&lt;br&gt;
5 = südamik&lt;br&gt;
6 = vasak flank&lt;br&gt;
7 = parem alanurk&lt;br&gt;
8 = nabamik&lt;br&gt;
9 = vasak alanurk
"Positsioonide kombinatsioonid (kattuvad osa ordinaaridega):"&lt;br&gt;
1, 4, 7 = parem piit&lt;br&gt;
2, 5, 8 = püstpalk&lt;br&gt;
3, 6, 9 = vasak piit&lt;br&gt;
1, 2, 3 = vapipäis&lt;br&gt;
4, 5, 6 = ristpalk&lt;br&gt;
7, 8, 9 = vapitüvi&lt;br&gt;
Eesti Naislaulu Selts

Eesti Naislaulu Selts (lühend ENLS) on Eesti nais- ja neidudekooride katusorganisatsioon. Selts ühendab 60 koori ja kuulub Eesti Kooriühingusse.
Naislaulu Selts korraldab rida traditsioonilisi üritusi, teiste seas näiteks isadepäeva kontsertaktuseid Estonia kontserdisaalis ja Eesti naiskooride võistulaulmist. Selts kutsus 1996. aastal ellu Üle-eestilise neidudekoori Leelo.
Jäämägi

Jäämägi on mere pinnal triiviv liustiku küljest lahti murdunud suur jäätükk.
Jäämäed triivivad peamiselt Atlandi ookeani põhjaosas ning Antarktise ümbruses. Atlandi põhjaosa jäämägedest 90% on pärit Gröönimaad katvast jääkilbist. Suur osa Antarktise jäämägedest on lahti murdunud šelfiliustike küljest.
Jäämäed koosnevad magedast liustikujääst. Hunnikuisse kokku lükatud rüsijääd ei loeta jäämägede hulka kuuluvaks. Jäätüki läbimõõt peaks ületama 20–25 m, et teda jäämäeks nimetataks.
Mageveejää tihedus on 920 kg/m³, seevastu merevee tihedus on 1025 kg/m³. Seetõttu on umbes 9/10 jäämäest allpool veepinda. Jäämäe veepealse osa kuju järgi on raske määrata jäämäe veealuse osa kuju, sealhulgas seda, kui sügavale ta ulatub.
Suurimate jäämägede läbimõõt võib ulatuda mitmesaja kilomeetrini. Teadaolevatest suurim jäämagi eraldus 2000. aastal Antarktikas Rossi šelfiliustikust ja sai nime B15, kus B tähendab eraldumist 90. läänepikkuskraadist lääne poolt. Selle esialgne pindala oli 11 000 km². Novembris 2002 murdus ta kaheks, aga suurem tükk B15-A oli maailma suurim jäämägi kuni 27. oktoobrini 2005, mil ta madalikule jooksis ja mitmeks tükiks murdus.
Kõrgeim teadaolev jäämägi on olnud 168 m kõrge. Umbes nii kõrge on 55-korruseline pilvelõhkuja.
Jäämäe sisetemperatuur on samasugune kui liustikes, kus ta moodustus: –15...–20 °C.
Jäämäe liikumiskiirus oleneb tuulest ja hoovustest, kuid keskmiselt arvatakse jäämäe kiiruseks 17 km ööpäevas.
Ranniku lähedal võivad jäämäed vahel olla ka merepõhjaga ühenduses. Mõnd niisugust jäämäge on ekslikult saareks peetud ja kaardistatud.
Kui jäämägi sulab, siis teeb ta kihisevat häält. See hääl tekib jää sisse lõksu jäänud õhumullide vabanemisel. Mullid sisaldavad esialgu pehmes lumes olnud õhku, aga kui sellele lumele üha uued kihid peale sadasid, siis tihenesid alumised lumekihid lõpuks jääks ja õhk on mullides tugeva surve all.
Mõnikord korraldatakse tasase pinnaga jäämäele retk, kus inimesed löövad jäämäele laagri üles. See on väga ohtlik. Jäämäe veealune osa sulab nullilähedasel temperatuuril kiiremini kui veepealne osa, see võib jäämäe raskuskeset muuta ja jäämägi võib igasuguse hoiatuseta kummuli pöörduda.
Eesti meeskooride loend

"Siin on loetletud Eesti meeskoore, seal hulgas noorte meeste koore".
Eesti poistekooride loend

"Siin on loetletud Eesti poistekoore".
Obock

Obock (ka "Obok" või "Ubuk") on sadamalinn Djiboutis Tadjoura lahe ääres, Obocki piirkonna halduskeskus.
Obock oli tähtis linn Prantsuse kolonisatsiooni ajal. Seal asus kivisöe väljaveo sadam, mis kujunes eriti tähtsaks pärast Suessi kanali avamist 1869.
1885. aastal elas linnas 800 inimest ja seal asus kool. 1891. aastal kolis linnakesse Prantsuse Affarite ja Issade koloniaalvalitsus.
2002. aasta lõpus tuli tuhandeid USA sõjaväelasi linna, et treenida Iraagi invasiooniks.
Väegrupp Weichsel

Väegrupp Weichsel (saksa keeles "Heeresgruppe Weichsel") oli Teise maailmasõja ajal Saksamaa armees teeninud väeüksus. Eesti ajalookirjanduses on seda väegruppi nimetatud ka väegrupp Visla.
Ajalugu.
Moodustati 24. jaanuaril 1945 "Oberbefehlshaber Oberrhein" staabist.
*Heinrich Himmler (24.01.1945)
*Gotthard Heinrici (21.03.1945)
*Kurt Student (29.04.1945)
Allunud väeosad.
Veebruar 1945.:
*2. armee
*11. armee
*9. armee
Märts 1945.:
*2. armee
*3.tankiarmee
*11. armee
Aprill 1945.:
*3. tankiarmee
*9. armee
Käimla

Käimla (ka "kemmerg, väljakäigukoht, peldik") on koht, ruum või hoone, kus inimesed käivad roojamas ja urineerimas. 
Käimlatüübid on vesiklosett, kuivkäimla, välikäimla, tualett, avalik käimla ja avalik tualett.
Tähepaar WC pärineb inglise keelest, kus "Water Closet" tähendab vesiklosetti. Kuigi mitteingliskeelsetes maades ei tähenda see lühend midagi, on see tähepaar saanud paljudes maades käimla tunnuseks, isegi nende käimlate tunnuseks, mis pole vesiklosetid. Vahel kasutatakse ka tähist 00.
Kuivkäimla kogumiskastis kasutatakse sageli väljaheidete kogumiseks (nn keemiline kassiliiv) või turbamulda. Kuivkäimlaid võidakse kasutada autohaagistes, autosuvilates, paatides, purjekates ja kaugliinibussides. Peamiselt töötavad kuivkäimlad elektrita. On olemas ka kuivkäimlaid, mis vajavad tööks elektrit; selle abil jahutatakse väljaheiteid, et vähendada nende eritatavat lõhna.
Käimlad on leiutatud aastatuhandeid tagasi ja nähtavasti mitmel pool maailmas sõltumatult. Mohenjo Daros olid juba umbes 2800 eKr üsna tänapäevased käimlad, tellistest ehitatud ja puust istmetega. Harappa tsivilisatsioonis oli vesiklosett peaaegu kõigis majades. Vesiklosette leiti ka Orkney saartel olevast Skara Brae asulast, kus elati ajavahemikul 3100–2500 eKr. Kreetal hakati tualette kasutama Minose kultuuri ajal 18. sajandil eKr, Vana-Egiptuses vaaraode ajastul.
Käimla Eestis.
Käimlaid hakati Eestis maapiirkonnis propageerima 1920. ja 1930. aastatel, kuid nende levik oli visa, tol perioodil olid sellega varustatud ligi pooled taludest, need püstitati võimalikult vähese materjalikuluga ning hoonetest eemale. Enam olid need levinud tihedama asustusega külades, metsataludes käimlaid endiselt valdavalt polnud.
Kodavere käimla.
Peipsi järve ääres asunud Kodavere kogudus püstitas 1916. aasta mais kirikuaeda 70 rubla eest välikäimla. Sama aasta oktoobris kirjutati selle seinale esimesed sõnumid ning järgnevad 30 aastat kirjutisi lisandus. Pärast teist maailmasõda rajatis arvatavasti hüljati ja see hakkas lagunema, kuni 2018. aastal kunstnik Jaanus Samma selle jäänused restaureeris ning viis käimlaseinad koos säilinud kirjutistega Rooma kunstinäitusele.
2007. aasta Soome parlamendivalimised

2007. aasta Soome parlamendivalimised toimusid 18. märtsil 2007. Valiti Soome Vabariigi parlamendi (Eduskunta) 35. koosseis.
Riik oli jagatud 15 valimisringkonnaks. Soome parlamendis on 200 liiget, nendest 1 koht kuulub Ahvenamaa autonoomsele läänile. Valimissüsteemiks on võrdeline valimissüsteem.
Valimistulemused.
17. aprillil kinnitati ametisse Keskerakonnast, Rahvuslikust Koonderakonnast, Rohelistest ja Rootsi Rahvaparteist koosnev paremtsentristlik valitsus. Peaministrina jätkas Matti Vanhanen Keskerakonnast.
Välislingid.
"Artikkel vajab täiendamist ja ajakohastamist."
Ökonomeetria

Ökonomeetria on majandusteaduse haru, mis tegeleb majanduslike nähtuste mõõtmise ning nendevaheliste seoste kvantitatiivse kirjeldamisega. Teoreetilise ökonomeetria all mõistetakse vastavate meetodite arendamist.
Ökonomeetria on lähedalt seotud statistikaga, mõnes mõttes ongi tegu ühe rakendusstatistika haruga.
Uurimisvaldkonnad.
Ökonomeetrilisel (empiirilise) analüüsil võivad olla erinevad eesmärgid:
Ökonomeetria teooria tegeleb kõigi loetletud meetodite arendamise, analüüsi ning kriitikaga.
Meetodid.
Eri andmetüüpidega seotud meetodid.
Kasutatavad meetodid sõltuvad andmetüübist.
Sirje Kivimäe

Sirje Kivimäe (sündinud 8. aprillil 1947) on eesti ajaloolane, ajalookandidaat. 
Ta on töötanud Tartu Ülikooli ajaloolektorina ja Tallinna 32. keskkooli õpetajana.
1998. aastal sai ta esimese aasta ema nimetuse.
Isiklikku.
Sirje Kivimäe on ajaloolase Jüri Kivimäe abikaasa. Neil on neli last.
Albu valla vapp

Albu valla vapp on Järva maakonna endise Eesti haldusüksuse Albu valla vapp.
Vapp kinnitati 11. aprillil 1994.
Vapi autor on Ivo-Manfred Rebane.
Vapi kirjeldus.
Kaldjaotusega vasakult poolitatud roheline-kuldne kilp. Ülemisel, rohelisel väljal kuldne rõngasrist; alumisel, kuldsel väljal kaks rohelist püstist tammelehte.
Põhjendus.
Kuldne rõngasrist (päikeseratas) – põhjarahvaste ürgne päikese, elu ja õnne võrdkuju. Üksikasjalikumalt: ring – kõiksus, universum; püstsirge – Looja (unikaalsus); rõhtsirge – looming lõpmatus järjepidevuses. Tammelehed viitavad tammele, eestlase pühale puule – pikaealisuse, tugevuse ja jõu võrdkujule. Tammelehed osutavad ka Albu mailt võrsunud A.H.Tammsaarele, Eesti ühele nimekaimale kirjanikule.
Vapi kasutamise kord.
Albu valla vappi kasutatakse:
Londoni Stanstedi lennujaam

Londoni Stanstedi lennujaam (IATA: STN, ICAO: EGSS) on Inglismaal Essexi krahvkonnas Stansted Mountfitcheti küla lähedal asuv Londoni lennujaam (üks kuuest), mis jääb Londonist 48 km kirdesse. Lennujaam avati 1942. aastal. Stansted on Suurbritannia liiklustiheduselt kolmas lennuväli, maailma edetabelis 49.
Stansted teenindab peamiselt Euroopa-siseseid lende, olles sõlmpunktiks ja üheks kodulennujaamaks odavlennufirmale easyJet. 2007. aasta aprillis alustati lennujaamaterminali juurdeehitust.
Stanstedi lennuväli ja Glasgow' Prestwicki lennujaama lennuväli on kaks Suurbritannia "kõrge riski" lennuvälja, kuhu suunatakse kaaperdatud või muul moel ohtlikuks muutunud lennud.
Lennuväljal on üks rihvitud asfaltkattega rada suunaga 05/23, mille pikkus on 3048 meetrit ja laius 46 meetrit.
Tallinnast lendas Londoni Stanstedi lennujaama aastatel 2004–2012 easyJet, alates 2013. aastast lendab Ryanair.
Londoni Heathrow' lennujaam

Londoni Heathrow' rahvusvaheline lennujaam (IATA: LHR, ICAO: EGLL) on lennujaam Londonis, 24 kilomeetrit Londoni kesklinnast läänes. See on Ühendkuningriigi tihedaima liiklusega lennujaam.
See on reisijate poolest maailma neljas lennujaam ning teenindab rohkem rahvusvahelisi reisijaid, kui ükski teine lennujaam maailmas. Heathrow' lennujaam on Euroopa Liidu reisijaterohkeim ning lennuoperatsioonide (stardid/maandumised) poolest Pariisi Charles de Gaulle'i lennujaama järel teine.
Keskmiselt iga 45 sekundi järel tõuseb Heathrow's lennuk õhku või maandub. Lennujaam teenindab päevas umbes 1500 lendu. 
Heathrow's on 5 terminali. Peamiselt teenindab Heathrow rahvusvahelisi lende, olles Ameerika Ühendriikide, Austraalia, Lõuna-Ameerika, Aasia, Aafrika ning Euroopa vaheliste lendude sõlmpunkt. Eriliseks muudab Heathrow' lennuvälja võrreldes oma konkurentidega (nt Pariisi Charles De Gaulle'i lennujaam või Amsterdami Schipholi lennujaam) fakt, et Heathrow's on vaid kaks kasutatavat maandumis-hoovõturada:
Rajad on paralleelsed, kaetud rihvitud asfaltkattega. Rihvimine suurendab lennuki rataste haaret raja pinnaga ning seeläbi parandab turvalisust halbades ilmastikuoludes. Teisalt on rihvitud asfaltkate kõige mürarikkam rajakate. Kolmas rada suunaga 05/23 on suletud ning kasutusel ainult ruleerimisrajana.
Uue kolmanda raja ehitamine on kavandatud aastaks 2020, kuid sellele on palju vastuseisjaid, kuna see tähendaks Sipsoni küla kaotamist ning müra- ja keskkonnareostuse suurenemist.
Marju Varblane

Marju Varblane (sündinud 14. aprillil 1983 Viljandis) on eesti rahvamuusik, ansamblite Kiritöö, Raud-Ants ja Krää liige. 
Ta on õppinud Tartu Ülikooli Viljandi Kultuuriakadeemias rahvamuusikat.
Indian Wells

Indian Wells on linn Ameerika Ühendriikides California osariigi lõunaosas Riverside'i maakonnas. Asub Coachella orus.
Linn on tuntud Indian Wells Mastersi tenniseturniiri toimumiskohana ja suurima miljonäride osakaaluga linnana USAs.
Eramu

Eramu ehk individuaalelamu on omaette kinnistul asuv ühe pere elamiseks ehitatud hoone, mille juurde võivad kuuluda abihooned, kui neid ei ole elamuga kokku ehitatud. 
Sõna "eramu" on eesti kirjakeelde kuulnud juba 1932. aastast tänu Johannes Aavikule, kuid Nõukogude ajal eelistati selle majatüübi kohta pigem termineid "individuaalelamu" või "ühepereelamu".
Elamu

Elamu ehk elumaja ehk eluhoone on ühe (vt eramu) või mitme perekonna elamiseks ettenähtud hoone. Mõned levinud tüübid on veel ridaelamu (ka ridamaja) ja kortermaja (ka korrusmaja).
Väga esinduslikke eluhooneid nimetatakse villadeks või häärberiteks. Tuntakse näiteks mõisahäärbereid ja taluhäärbereid.
Kose ujula

Kose ujula on siseujula Kosel. See asub Kose Spordimajas aadressil Ujula 7.
Ujulas on nelja rajaga 25 meetri pikkune bassein. Kose ujula valmis aastal 1991, rekonstrueeriti 2000. aastatel.
Ait

 
Ait (tartu murdes "ratt") on taluhoonete kompleksi kuuluv varude hoidmiseks mõeldud laohoone. Taluhoonet, kus hoitakse heina ja põhku, nimetatakse küüniks.
Saaremaa lõunapoolsetes kihelkondades – Jämajas, Ansekülas, Kaarmal ja Pühas – tarvitati aida asemel sõna "õuekamber".
Aida tekkimine.
Ait on välja arenenud sammaslavast, kus hoiti iidsetel aegadel jahisaaki, et kiskjad seda kätte ei saaks. Sammaslava edasiarenduseks on kõige ehedamal kujul lapi sammasait. Tuntakse ka magasiaita, mis oli riigi varude hoidmise kohaks. 
Ait on Eesti taludes tuntud ehitis hiljemalt 10.–11. sajandist.
Aida ehitus.
Ühe katuse alla ehitatud aitadel oli tavaliselt jäetud kahe aida vahele nõndanimetatud vahek – varjualune põllutööriistade hoidmiseks.
Vilja- ja riideait.
19. sajandist oli talus vähemalt kaks aita: vilja- ja riideait, saartel ja Lõuna-Eestis ka liha-, kala- ja võrguait. 
Vilja hoiti aidas kirstudes ja tünnides, alates 19. sajandi keskpaigast aga salvedes; riideid hoiti kirstudes. Riideaidas magasid suvel tüdrukud.
Surnumatja (film)

"Surnumatja" (ingl. "The Undertaker") on 2005. aasta Suurbritannia-Eesti lühifilm. 
Selle lavastas Annaleena Piel Linna, peaosades on Huck Melnick, Ita Ever ja Aarne Üksküla.
Jahvist

Jahvist tähendab Vana Testamendi Toora osa ühte autorit või koolkonda (nagu tollal tavaks) kes kasutab tekstis tetragrammi YHWH.
Jahvistilt pärinevaid Toora osi nimetatakse Jahvistlikuks allikaks ja tähistatakse lühendiga J. Allikanimetus on Jahve lade või jahvistlik allikas.
Javist on oluline allikatekst Pentateuhi (=Toora) rekonstruktionil. Tähistus „Jahvist“ võttis kasutusele Julius Wellhausen teoses „Prolegomena zur Geschichte Israels“ (1886).
Vana Testamendi allikateooriat (lademeteteooria) arendab edasi Gerhard von Rad.
KolibriOS

KolibriOS on väike avatud lähtekoodiga operatsioonisüsteem, mis on kirjutatud täielikult assembleris. KolibriOS eraldus MenuetOS-ist ja seda on sestajast arendatud sõltumatult. Opsüsteem on suuresti GPL litsentsiga, kuid kasutab ka omanduslikku tarkvara.
Süsteem on kirjutatud FASM keeles. Programmeerimiskeeled C, Free Pascal ja Forth sobivad ka tarkvara arendamiseks. 
Ajalugu.
KolibriOS oli varem MenuetOS distributsioon, tehtud vene tarkvara arendamise meeskonnaga, kui nad panid sisse paljusid parandusi. Hiljem aga süsteem läks eraldi oma nimega.
Ver. 0.7.7.0 r9915 (07/05/2023)
Elohist

Elohist on vana testamendi, toora (Pentateuh) osa hüpoteetiline autoritegrupp, kes kasutab jumala nimena nime Elohim.
Allikat nimetatakse elohistlikuks allikaks (Elohim lade), mida tähistatakse tähega E. Ajaliselt on tegu teise ladestusega.
Preestrikoodeks

Preestrikoodeks on vana testamendi, toora (Pentateuh) osade allikas mis kujunes välja 6. sajandil eKr Paabeli vangipõlves.
Allikat tähistatakse tähega P. Peamine teema on sugupuude järjestus. Aadama järglaste sugupuude loendid on selle autoritegrupi kogu töö sisu.
5. sajandil eKr koos teiste allikatekstidega kujundati viis Moosese raamatut tervikuks, nn Pentateuhredaktor (lühend: Rp)